**রুচা পূজারি** (জন্ম ২রা জুলাই ১৯৯৪) হলেন একজন ভারতীয় দাবা খেলোয়াড়। তিনি বর্তমানে একজন ওম্যান ইন্টারন্যাশনাল মাস্টার  এবং এর আগে ২০০৬ সালে, তিনি ওম্যান ফিদে মাস্টার  উপাধিতে ভূষিত হয়েছিলেন।

তিনি কোলাপুরে জন্মগ্রহণ করেছেন। ২০০৬ সালে তিনি নিজের ভাইয়ের সাথে দাবা খেলা শুরু করেন। তিনি ২০০১ সালে তাঁর প্রথম অনূর্ধ্ব-৭ রাজ্য চ্যাম্পিয়নশিপ জিতেছিলেন, এরপর চেন্নাইতে জাতীয় অনূর্ধ্ব-৭ চ্যাম্পিয়নশিপ জিতেছিলেন। 

তিনি শিব ছত্রপতি পুরস্কারের একজন প্রাপক, এটি ভারতের মহারাষ্ট্র সরকার কর্তৃক মহারাষ্ট্রের খেলোয়াড়দের বার্ষিকভাবে সম্মানিত করা সর্বোচ্চ ক্রীড়া পুরস্কার।

দাবা জীবন
---------

### বিশ্ব ইভেন্ট

পূজারি বহু বিশ্ব যুব দাবা চ্যাম্পিয়নশিপে ভারতের প্রতিনিধিত্ব করেছেন যার মধ্যে রয়েছে ২০০৯ সাল: অ্যান্টালিয়া -তুরস্কে অনুষ্ঠিত অনূর্ধ্ব-১৬ বালিকা বিভাগ, এবং ২০১২ সাল: স্লোভেনিয়ায় অনুষ্ঠিত অনূর্ধ্ব-১৮ মেয়েদের বিভাগ।

তিনি ২০১৩ সালে কোকাইলি, এবং ২০১৪ সালে ভারতের পুনেতে দুবার বিশ্ব জুনিয়র দাবা চ্যাম্পিয়নশিপের একটি বড় বৈশ্বিক দাবা প্রতিযোগিতায় ভারতের প্রতিনিধিত্ব করেছিলেন।

### এশীয় ইভেন্ট

পূজারি তাঁর প্রথম এশীয় ইভেন্টে খেলেছিলেন যখন তাঁর বয়স ছিল নয় বছর। তিনি ২০০৩ সালে কালিকটে অনুষ্ঠিত এশিয়ান যুব অনূর্ধ্ব-১০ বালিকা চ্যাম্পিয়নশিপে ভারতের প্রতিনিধিত্ব করেছিলেন, সেখানে তিনি রৌপ্য পদক জিতেছিলেন। পরের বছর তিনি সিঙ্গাপুরে অনুষ্ঠিত একই ইভেন্টে স্বর্ণপদক জিতেছিলেন। তাঁর ব্যক্তিগত পদকের পাশাপাশি, ভারত সেই ইভেন্টে দলগত স্বর্ণপদকও জিতেছিল এবং পূজারি *ওম্যান ফিদে মাস্টার (ডব্লিউএফএম)* খেতাব পেয়েছিলেন।

 রুচা পূজারি জাতীয়, এশিয়ান, কমনওয়েলথ এবং বিশ্ব ইভেন্ট থেকে তাঁর সংগৃহীত পদকের সাথে
২০০৯ সালে, তিনি নতুন দিল্লিতে অনুষ্ঠিত এশিয়ান যুব অনূর্ধ্ব-১৬ বালিকা চ্যাম্পিয়নশিপে রৌপ্য পদক অর্জন করেন। পরের বছর তিনি চীনের বেইজিংয়ে অনুষ্ঠিত একই ইভেন্টে ব্রোঞ্জ পদক অর্জন করেন। সেই ইভেন্টে সোনা জিতেছিল ভারতীয় দল।

তাঁর সবচেয়ে উল্লেখযোগ্য কৃতিত্ব হল এশিয়ান যুব অনূর্ধ্ব-১৮ বালিকা দাবা চ্যাম্পিয়নশিপ জেতা, যেটি ২০১১ সালে ফিলিপাইনে অনুষ্ঠিত হয়েছিল।

২০১২ সালে, পূজারি উজবেকিস্তানের তাসখন্দে অনুষ্ঠিত এশিয়ান জুনিয়র গার্লস দাবা চ্যাম্পিয়নশিপে খেলার যোগ্যতা অর্জন করেছিলেন। তিনি ভাল প্রদর্শন করেছিলেন, কিন্তু চূড়ান্ত খেলায় পরাজিত হয়ে, ব্রোঞ্জ পদক পেয়েছিলেন। সেই টুর্নামেন্টে তিনি তাঁর দ্বিতীয় মহিলা আন্তর্জাতিক মাস্টার নর্ম অর্জন করেন। তিনি এশিয়ান জুনিয়র গার্লস ব্লিটজ দাবা চ্যাম্পিয়নশিপে আরেকটি ব্রোঞ্জ পদক অর্জন করেছিলেন, যেটি ক্লাসিক ইভেন্টের পরে আয়োজিত হয়েছিল। ২০১৩ সালে, তিনি সংযুক্ত আরব আমিরাতের শারজাহতে অনুষ্ঠিত এশিয়ান জুনিয়র গার্লস দাবা চ্যাম্পিয়নশিপে ভারতের প্রতিনিধিত্ব করেছিলেন। সেখানে তিনি ৭ম স্থান অর্জন করেছিলেন।

### কমনওয়েলথ ইভেন্ট

পূজারি বহু কমনওয়েলথ দাবা চ্যাম্পিয়নশিপে অংশগ্রহণ করেছেন, যার মধ্যে রয়েছে ২০০৬ সালে মুম্বাই অনূর্ধ্ব-১২ বালিকা বিভাগে স্বর্ণ জেতা।

তিনি ২০০৯ সালে সিঙ্গাপুরে অনুষ্ঠিত কমনওয়েলথ অনূর্ধ্ব-১৬ চ্যাম্পিয়নশিপেও অংশগ্রহণ করেছিলেন, সেখানে তিনি পঞ্চম স্থান অর্জন করেছিলেন।

### জাতীয় ইভেন্ট

পূজারি চেন্নাইয়ে অনুষ্ঠিত ন্যাশনাল অনূর্ধ্ব-৭ বালিকা চ্যাম্পিয়নশিপে অংশগ্রহণ করেন এবং টুর্নামেন্ট জিতে তাঁর প্রথম জাতীয় শিরোপা অর্জন করেন।

২০০৮ সালে, পূজারি ম্যাঙ্গালোরে অনুষ্ঠিত জাতীয় সাব-জুনিয়র দাবা চ্যাম্পিয়নশিপে রৌপ্য পদক জিতেছিলেন।

 গুয়াহাটিতে ৩৭তম জাতীয় মহিলা চ্যালেঞ্জার্স দাবা চ্যাম্পিয়নশিপ ২০১০ জেতার পর ডব্লিউএফএম রুচা পূজারি।
২০১০ সালের আগস্ট মাসে, পূজারি ভারতের সবচেয়ে বড় টুর্নামেন্টগুলির মধ্যে একটি জিতেছিলেন - গুয়াহাটিতে অনুষ্ঠিত জাতীয় মহিলা চ্যালেঞ্জার্স দাবা চ্যাম্পিয়নশিপ। 

২০১১ সালে গোয়ায় অনুষ্ঠিত জাতীয় জুনিয়র দাবা চ্যাম্পিয়নশিপে, পূজারি রানার্স আপ ট্রফি জিতেছিলেন। ২০১২ সালে পূজারির একটি উল্লেখযোগ্য সাফল্য আসে যখন তিনি রাজস্থানের আজমিরে অনুষ্ঠিত ২৭তম জাতীয় জুনিয়র বালিকা দাবা চ্যাম্পিয়নশিপে অংশগ্রহণ করেন। চতুর্থ বাছাই হিসেবে তিনি ৯/১১ স্কোর করেন এবং চ্যাম্পিয়ন হন। এটি ছিল তাঁর তুর্থ জাতীয় শিরোপা। পরের বছর লখনউতে অনুষ্ঠিত জাতীয় জুনিয়র গার্লস চ্যাম্পিয়নশিপে, তিনি আবার সম্ভাব্য ১১ এর মধ্যে ৯ পয়েন্ট অর্জন করেছিলেন, কিন্তু এবার প্রথম স্থানের জন্য দুজনের সমান পয়েন্ট (টাই) হয়। টাই ভেঙে তাঁকে রানার আপ ঘোষণা করা হয়।

এগুলি ছাড়াও, পূজারি ২০১৩ সালে হায়দ্রাবাদে অনুষ্ঠিত জাতীয় মহিলা টিম চ্যাম্পিয়নশিপেও অংশ নিয়েছিলেন। তাঁর দল পিএসপিবি ব্রোঞ্জ পদক জিতেছিল এবং তিনি শীর্ষ বোর্ডে তাঁর ব্যক্তিগত প্রদর্শনের জন্য একটি রৌপ্য পদক পেয়েছিলান।

### অন্যান্য বড় টুর্নামেন্ট

 কোলহাপুরে একযোগে দাবা প্রদর্শনীতে ৩৮ জন খেলোয়াড়ের বিরুদ্ধে খেলছেন পূজারি, ২০১৪ সালের মে 
পূজারি বেশ কয়েকটি আন্তর্জাতিক টুর্নামেন্টে ভারতের প্রতিনিধিত্ব করেছেন, তারমধ্যে কয়েকটি হলো ভিলা ডি সর্ট ওপেন চ্যাম্পিয়নশিপ (২০০৯, স্পেন), সিউটাট ডি বালাগুয়ের চ্যাম্পিয়নশিপ (২০০৯, স্পেন), ভিলা ডি বেনাস্ক চ্যাম্পিয়নশিপ (২০০৯, স্পেন), মস্কো ওপেন এ টুর্নামেন্ট (২০১৩, রাশিয়া),  দ্বিতীয় গ্র্যান্ড ইউরোপ ওপেন (২০১৩, বুলগেরিয়া)। তিনি রাশিয়ার মস্কোতে অ্যারোফ্লট ওপেন (বি) ২০১৭-এ তাঁর তৃতীয় আন্তর্জাতিক আদর্শ দাবি করেন এবং ওম্যান ইন্টারন্যাশনাল মাস্টারের খেতাব অর্জন করেন।

পূজারি পুনেতে অনুষ্ঠিত মহারাষ্ট্র দাবা লীগে দুবার অংশ নিয়েছেন। ২০১৩ সালে, তিনি আহমেদনগর চেকার্স দলের হয়ে খেলেছিলেন, যেটি টুর্নামেন্টে তৃতীয় স্থান অর্জন করেছিল।২০১৪ সালে, পূজারি জলগাঁও ব্যাটলার্স দলের অংশ ছিলেন, যারা শেষ পর্যন্ত লীগের দ্বিতীয় সংস্করণ জিতে যায়।

স্ট্রিমিং
---------

পূজারি ২০২০ সালের অক্টোবরে টুইচ- এ ইন্টার-অ্যাক্টিভ এবং শিক্ষামূলক দাবা স্ট্রিমিং শুরু করেন। তিনি টুইচ-এ একচেটিয়াভাবে স্ট্রিম চালিয়ে যাচ্ছেন এবং টুইচের অংশীদার হওয়ার জন্য প্রথম খেতাবপ্রাপ্ত ভারতীয় মহিলা খেলোয়াড় হয়েছেন। তিনি লিচেস এবং চেসডমেও স্ট্রিম করেন। তাঁর স্ট্রিমিং সহযোগীদের মধ্যে রয়েছেন শীর্ষ দাবা খেলোয়াড়েরা, যেমন পেন্টালা হরিকৃষ্ণা, বাদুর জোবাভা, চেলসি মনিকা ইগনেসিয়াস সিহাইট এবং এর সঙ্গে বড় দাবা প্ল্যাটফর্মগুলি, যেমন চেসবেস ইন্ডিয়া, সময় রায়না এবং অন্যান্য। কোভিড-১৯ মহামারী এবং *দ্য কুইন্স গ্যাম্বিট* মিনিসিরিজের জনপ্রিয়তার সাথে সম্পর্কিত সময়ে অনলাইন দাবা খেলার প্রতি আগ্রহের ব্যাপক বৃদ্ধির জন্য পূজারির চ্যানেলের ব্যবহারকারীর সংখ্যা বৃদ্ধি পেয়েছিল।

দাবা প্রচার
-----------

পূজারি সক্রিয়ভাবে আলোচনা, ইভেন্ট এবং ছোট কোচিং সেশনের মাধ্যমে দাবা খেলার প্রচারে অংশ নেন। তিনি ২০১৪ সালের মে মাসে ব্যাঙ্ক অফ মহারাষ্ট্র দ্বারা আয়োজিত একটি প্রচারমূলক যুগপত দাবা প্রদর্শনী খেলেন, যেখানে ৩৮ জন খেলোয়াড় প্রতিযোগিতায় অংশ নিয়েছিলেন। তিনি ৩৭টি গেম জিতেছিলেন এবং একটি খেলা ড্র হয়েছিল। তিনি *বিউটিফুল পাজলস* নামে একটি বইও লিখেছেন।

উল্লেখযোগ্য গেম
---------------

* জিএম তান ঝোংই বনাম ডব্লিউআইএম রুচা পূজারি, শাওক্সিং ওমেনস ওপেন (২০১৯), ইতালিয়ান গেম, টু নাইট ডিফেন্স, পোলেরিও ডিফেন্স, বিশপ চেক লাইন (সি৫৮), ০–১।

তথ্যসূত্র
---------

1. ↑  "Kolhapur's chess star Rucha Pujari is now an Woman International Master"। সংগ্রহের তারিখ ২ মার্চ ২০১৭।
2. ↑  "Rucha Pujari awarded Women Fide Master (WFM) title"। ২১ আগস্ট ২০০৬। ১০ আগস্ট ২০১৪ তারিখে মূল থেকে আর্কাইভ করা। সংগ্রহের তারিখ ২১ আগস্ট ২০০৬।
3. ↑  "Kolhapur : Chess Queen Rucha Pujari speaking with ABP Majha"। ABP Majha। সংগ্রহের তারিখ ১০ মার্চ ২০১৭।
4. ↑  Manuel Aaron (১ জানুয়ারি ২০০২)। "Andhra kids rule the roost"। *The Hindu*। সংগ্রহের তারিখ ৩০ সেপ্টেম্বর ২০১৪।
5. ↑  Shiv Chhatrapati Award Winners List 2018
6. ↑  "Final Ranking List: World Youth Chess Championship 2009"। সংগ্রহের তারিখ ২৩ নভেম্বর ২০০৯।
7. ↑  "Twenty five Indians in full score at Slovenia"। AICF। ৭ মে ২০১৩ তারিখে মূল থেকে আর্কাইভ করা। সংগ্রহের তারিখ ১০ নভেম্বর ২০১২।
8. ↑  "Rucha's notable game from World Junior Chess Championship 2013"। ChessBomb। সংগ্রহের তারিখ ২৭ সেপ্টেম্বর ২০১৩।
9. ↑  "China's Lu Shanglei crowned World Junior Chess Champ"। SportsKeeda। সংগ্রহের তারিখ ১৯ অক্টোবর ২০১৪।
10. ↑  *Sportstar* । সংগ্রহের তারিখ ৫ জুলাই ২০০৩।  `|শিরোনাম=` অনুপস্থিত বা খালি (সাহায্য)
11. ↑  "Asian Youth Girls 2004 U-10 Final Ranking List"। chess-results.com। সংগ্রহের তারিখ ১৭ ডিসেম্বর ২০০৪।
12. ↑  "Maharashtra's Rucha Pujari won silver at the Asian Youth Chess Championship in New Delhi"। *DNA India*। সংগ্রহের তারিখ ৯ আগস্ট ২০০৯।
13. ↑  "Indians dominate Asian Youth Chess, top seven of 12 categories"। Thaindian News। ৯ আগস্ট ২০০৯ তারিখে মূল থেকে আর্কাইভ করা। সংগ্রহের তারিখ ৮ আগস্ট ২০০৯।
14. ↑  "China, India Dominate Asian Youth in Beijing"। FIDE। সংগ্রহের তারিখ ১৫ জুলাই ২০১০।
15. ↑  "Asian Youth Chess Championship 2011– Girls Under 18 Final ranking"। chess-results.com। সংগ্রহের তারিখ ২১ মে ২০১১।
16. ↑  "Asian Junior Chess: Pujari wins Bronze"। SportsKeeda। সংগ্রহের তারিখ ৯ জুন ২০১২।
17. ↑  "Indians Dominate Asian Juniors and Girls in Uzbekistan"। FIDE। সংগ্রহের তারিখ ১০ জুন ২০১২।
18. ↑  "Asian Junior Championship 2013 @ Sharjah- Final Ranking"। chess-results.com। সংগ্রহের তারিখ ৬ এপ্রিল ২০১৩।
19. ↑  "Nigel Short wins Commonwealth Championship"। ChessBase। সংগ্রহের তারিখ ১২ অক্টোবর ২০০৬।
20. ↑  "Commonwealth Championship Open U-20/U-16 Tournament Report"। FIDE। সংগ্রহের তারিখ ১৭ ডিসেম্বর ২০০৯।
21. ↑  Manuel Aaron (১ জানুয়ারি ২০০২)। "Andhra kids rule the roost"। *The Hindu*। সংগ্রহের তারিখ ৩০ সেপ্টেম্বর ২০১৪।
22. ↑  *Outlook*। ৪ ডিসেম্বর ২০০৮ । ৬ অক্টোবর ২০১৪ তারিখে মূল থেকে আর্কাইভ করা। সংগ্রহের তারিখ ৩০ সেপ্টেম্বর ২০১৪।  `|শিরোনাম=` অনুপস্থিত বা খালি (সাহায্য)
23. ↑  "Rucha crowned National Women Challengers Champion"। *The Telegraph*। ৬ আগস্ট ২০১৪ তারিখে মূল থেকে আর্কাইভ করা। সংগ্রহের তারিখ ৩০ আগস্ট ২০১০।
24. ↑  "Rucha wins National Women Challengers Champion"। *The Hindu*। ২০১০-০৮-২৯। ১ সেপ্টেম্বর ২০১০ তারিখে মূল থেকে আর্কাইভ করা। সংগ্রহের তারিখ ৩০ আগস্ট ২০১০।
25. ↑  "Pujari in sole lead, Bhakti held at Margao"। Zee News। ৯ সেপ্টেম্বর ২০১১। সংগ্রহের তারিখ ৯ সেপ্টেম্বর ২০১১।
26. ↑  "Rucha wins 27th National Junior Girls Chess Championship" (পিডিএফ)। AICF Chronicle। ১২ মে ২০১৩ তারিখে মূল (পিডিএফ) থেকে আর্কাইভ করা। সংগ্রহের তারিখ ১১ সেপ্টেম্বর ২০১২।
27. ↑  "Pujari wins 27th National Junior Girls Chess Championship"। ৮ আগস্ট ২০১৪ তারিখে মূল থেকে আর্কাইভ করা। সংগ্রহের তারিখ ১১ সেপ্টেম্বর ২০১২।
28. ↑  "Meet National Junior U-19 Chess Championship-2013 winners"। ২২ জুলাই ২০১৩ তারিখে মূল থেকে আর্কাইভ করা। সংগ্রহের তারিখ ১৯ জুলাই ২০১৩।
29. ↑  "Air India becomes National Women Team Chess Champion in India"। Chessdom। সংগ্রহের তারিখ ২৬ ফেব্রুয়ারি ২০১৩।
30. ↑  "Moscow Open A 2013 Tournament Report of WFM Rucha Pujari"। chess-results.com। সংগ্রহের তারিখ ১৬ ফেব্রুয়ারি ২০১৩।
31. ↑  "Grand Europe Open Golden Sands Tournament Archive"। FIDE। সংগ্রহের তারিখ ১ জুলাই ২০১৩।
32. ↑  "S.L. Narayanan, Nihal Sarin and Rucha Pujari shine at the Aeroflot Open"। ChessBase India। ২৭ ফেব্রুয়ারি ২০১৭। সংগ্রহের তারিখ ২৭ ফেব্রুয়ারি ২০১৭।
33. ↑  "Jalgaon Battlers wins Maharashtra Chess League 2014"। ChessBase। ২৩ জুন ২০১৪। সংগ্রহের তারিখ ২৩ জুন ২০১৪।
34. ↑  "Jalgaon Battlers wins 2nd edition of Maharashtra Chess League"। News4City। ১০ আগস্ট ২০১৪ তারিখে মূল থেকে আর্কাইভ করা। সংগ্রহের তারিখ ১৫ জুন ২০১৪।
35. ↑  "Rucha Pujari becomes first Indian Woman Player to become Twitch Partner"। Chessbase। ২২ মে ২০২১। সংগ্রহের তারিখ ২২ মে ২০২১।
36. ↑  "WIM Rucha Pujari – live stream"। Chessdom। ২৭ মে ২০২১। সংগ্রহের তারিখ ২৭ মে ২০২১।
37. ↑  "Train your chess with Rucha Pujari"। ChessBase India। ২১ ডিসেম্বর ২০১৬। সংগ্রহের তারিখ ২১ ডিসেম্বর ২০১৬।
38. ↑  "ऋचा पुजारीचा एकाच वेळी ३६ पटांवर विजय"। *Sakal* (Marathi ভাষায়)। ১৫ মে ২০১৪। ১১ আগস্ট ২০১৪ তারিখে মূল থেকে আর্কাইভ করা। সংগ্রহের তারিখ ১০ সেপ্টেম্বর ২০১৪। উদ্ধৃতি শৈলী রক্ষণাবেক্ষণ: অচেনা ভাষা (link)
39. ↑  "Beautiful Puzzles - Ebook by Rucha Pujari"। ChessBase। ৭ ফেব্রুয়ারি ২০১৬। সংগ্রহের তারিখ ৭ ফেব্রুয়ারি ২০১৬।
40. ↑  "Tan, Zhongyi (2511) vs Pujari, Rucha (2268), Shaoxing Women's Open, Shaoxing CHN (2019)"। *chesstempo*।

বহিঃসংযোগ
---------

* ফিদে সাইটে রুচা পূজারির রেটিং কার্ড উইকিউপাত্তে এটি সম্পাদনা করুন (ইংরেজি)
* Rucha Pujari chess games at 365Chess.com
* চেজগেমস.কম-এ রুচা পূজারির খেলোয়াড় প্রোফাইল এবং গেমস (ইংরেজি)